runetrust/blame-folketinget-dk huggingface dataset:
Line Barfod (EL), 2005-10-13:
Vi er godt klar over, at der er mange institutioner i Danmark, der arbejder med ligestillingsspørgsmål, men fra Enhedslistens side støtter vi, at man skal styrke Ligestillingsnævnet og på den måde være med til at sikre, at de ambitioner, man har på området, ikke blot bliver tom luft, men faktisk bliver gennemført.
Holger K. Nielsen (SF), 2002-10-03:
Det, jeg siger, er, at man jo ikke med den ene hånd kan dele de penge ud, hvilket kan være udmærket nok, og så med den anden hånd gennemføre nogle kommuneaftaler, som medfører voldsomme nedskæringer for de grupper, der faktisk også bliver ramt af den negative sociale arv.
Jane Heitmann (V), 2019-03-12:
Med lovforslaget tager vi nu livtag med udfordringerne på høreapparatområdet, og i alt seks områder tager vi fat på: Patientrettighederne skal styrkes, så private klinikker forpligtes til at informere patienten om, hvorvidt klinikken kan tilbyde et høreapparat inden for prisen af det offentlige tilskud.
Erling Bonnesen (V), 2007-01-11:
Hvis nu Socialdemokraterne fik held til at få gennemført forslaget om at få afskaffet kontanthjælpsloftet, ville der jo begynde at blive flere situationer, hvor nogle jo, når de var indkaldt til samtaler og fik anvist arbejde, ville få et mindre beløb end før, når de skulle gå fra kontanthjælp til arbejde.
Mogens Jensen (S), 2014-12-03:
Det er jo klart, at når vi starter året med at have en negativ reserve på 0,5 mia. kr., har jeg jo som minister en forpligtelse til at sikre mig, at der i efteråret er så mange udestående bevillinger, at det er muligt at udmønte de her 0,5 mia. kr., og det kræver en lidt strammere økonomistyring, og det kræver også, at vi er lidt mere tilbageholdende med forbruget i den første halvdel af året, og det vil vi så være.
Per Clausen (EL), 2011-05-06:
Det, som de så bare meget entydigt siger nu, er, at hvis man for alvor skal skabe et gennembrud på de her tre øer for bosætning, turisme og erhvervsudvikling, forudsætter det, at der sker en forbedring transportmæssigt, at der sker en forbedring af færgefarten, hvor de snakker om en trimmet færgestruktur med overfartstider, der skal nedsættes, færgemateriel og sejlplaner, der skal tilpasses det fremtidige transportbehov, og så siger de også sidst, men måske vigtigst af alt, at færgetaksterne skal reduceres.
Per Clausen (EL), 2005-06-14:
Den anden grund, som jeg vil fremhæve, er, at amterne jo faktisk har opfattet det her med naturbeskyttelse som en relativt vigtig opgave, en primæropgave, og det kan jo godt hænge sammen med, at det har været en af de få vigtige opgaver, som amterne har beskæftiget sig med og lagt vægt på.
Steen Gade (SF), 2010-04-13:
Den proces, det her i høj grad handler om, går jo i virkeligheden ud på, at vi får færre vindmøller og forhåbentlig bedre placerede vindmøller, både med hensyn til effektivitet i strømproduktionen, og med hensyn til at de naturmæssigt og visuelt bliver placeret på nogle bedre steder end nogle af dem, de står på i dag.
Rasmus Prehn (S), 2011-01-14:
Men altså, lad os gå ind i det fordomsfrit, lad os kigge på det, men jeg vil ikke uden videre bare sige ja til en fordelingsnøgle, hvor vi kan se, at regionerne er splittet, hvor der er andre kriterier, der også kunne være blevet belyst; det vil jeg ikke gå ind i på nuværende tidspunkt.
Mogens Jensen (S), 2011-01-19:
Er det ikke rigtigt, at det i det klare referat, der i WikiLeaksdokumentet er af en samtale med den da værende udenrigsminister, hr. Per Stig Møller, klart bliver bemærket af ambassadøren, at udenrigsministeren siger, at man er klar til at samarbejde med USA om, hvilke spørgsmål der skal stilles i rapporten?
Jacob Buksti (S), 2003-01-14:
Man kommer og siger - helt i modsætning til de økonomiske teorier, helt i modsætning til den tro, man i øvrigt har på markedsmekanismen, som siger, at når man laver en ændring som den, vi siger, så sker der en automatisk nedvæltning i lønnen - at det ikke sker på kort sigt;
René Christensen (DF), 2016-05-13:
For Dansk Folkeparti er det meget vigtigt, at vi ikke er låst fast på, at der skal være et omprioriteringsbidrag frem til 2019, men at vi får lejlighed til at se, om KL og regeringen ikke kan lykkes med at skabe et mere lige Danmark med et omprioriteringsbidrag på 1 pct.
Sigurd Agersnap (SF), 2025-12-10:
Vi synes, det er afgørende, at vi har et stærkt velfærdssamfund, for at det danske samfund hænger sammen, at vi har gode vuggestuer og børnehaver, hvor man trygt kan aflevere sine børn for at gå på arbejde, at vi har en skole, som sørger for, at der er færre børn, der har skolevægring, og at man faktisk kan rumme dem, og at alle børn får noget ud af det, og det kræver jo, at man finder en finansiering til det, og det opstår altså ikke af sig selv.
Poul Qvist Jørgensen (S), 2003-02-27:
Helt til slut vil jeg rose, at der nu gennem Center for Alkoholforskning under Statens Institut for Folkesundhed, hvortil også Videnscenter om Alkohol hører, vil blive foretaget en stort anlagt evaluering af effekten af den forebyggende indsats over for de unge.
Mette Frederiksen (S), 2023-02-07:
På mig gør det også ondt, når jeg hører f.eks. unge grønlændere fortælle, at et efterskoleår er blevet ødelagt, fordi der har været racisme, eller at man ikke er blevet taget godt imod på en uddannelsesinstitution eller i øvrigt i ungdomslivet i Danmark.
Karen J. Klint (S), 2003-02-07:
Når hr. Søren Krarup siger, at dansk gør dem til danskere, og så bagefter siger, at asylansøgere godt må lære engelsk, så synes jeg, det passer meget dårligt til og er i meget dårlig harmoni med, at England måske er bange for at få flere ansøgere ind.
Jens Rohde (KD), 2022-02-08:
»En sten ruller ned fra bjergene/ Sisyfos skubber den op/ En sten ruller ned fra bjergene/ Sisyfos skubber den op/ En sten ruller ned fra bjergene/ Sisyfos skubber den op/ Sisyfos synger:/ En sten flyver op over bjergene«.
Flemming Møller Mortensen (S), 2009-12-08:
Som det også vil være bekendt, vil justitsministeren bl.a. stille som betingelse for at få kørekortet tilbage efter en dom, at bilisten går i alkoholbehandling og i 2 år får sat en alkolås i bilen, således at bilisten er afskåret fra at starte sin bil i påvirket tilstand.
Jann Sjursen (KRF), 2003-01-08:
Derfor vil jeg godt spørge Socialdemokratiet, for jeg ønsker sådan set, at man fortsat ivrer for, at vi får gang i debatten omkring forbeholdene, hvorfor man vil have en folkeafstemning om alle forbeholdene på nuværende tidspunkt, når det ikke er meget mere end 2 år siden, vi havde en debat om euroforbeholdet.
Tom Behnke (KF), 2011-04-15:
Så er vi tilbage ved det, som også hr. Søren Espersen var inde på, nemlig at skulle det ske en enkelt gang eller to, at man ikke lige har alle høringssvarene, inden man går til en første behandling, er meningen med førstebehandlingen, at ordførerne forholder sig politisk principielt til lovforslaget og egentlig ikke graver sig ned i, at der står et bestemt ord på side 38, spalte 4.
Christian Rabjerg Madsen (S), 2020-05-28:
Derfor er jeg glad for, at vi med aftalen tilfører kommunerne ekstra finansiering på 6,5 mia. kr. til næste år, og at vi løfter den kommunale mulighed for at finansiere velfærd med hele 5,5 mia. kr. årligt med den aftale, som vi behandler nu.
Per Clausen (EL), 2010-03-24:
I Nordjylland, hvor jeg kommer fra, har alle mennesker fået det klare indtryk, at Venstre og i øvrigt også De Konservative og Dansk Folkeparti – og de har jo flertal i Folketinget – har lovet landmændene, at de kan tage det fuldstændig roligt, for de vandmiljøplaner, der er sendt ud nu, bliver ikke til noget før tidligst i 2027.
Keld Albrechtsen (EL), 2001-10-25:
fru Birthe Rønn Hornbech, om den pågældende kandidat for Venstre rent faktisk er ansat hos Venstre her i Folketinget, og hvad det er for nogle fantastiske beregninger, han har leveret til Dansk Folkeparti, som hr. Skaarup nu åbenbart forsøger at lægge en lille smule luft til.
Ole Birk Olesen (LA), 2017-05-03:
Jamen vi har jo ikke ramper på motorvejen på det sted, så det »hvis«, som hr. Kaare Dybvad nævner, nemlig at man kunne sløjfe den parallelvej, hvis der var ramper på motorvejen på det sted, er jo et »hvis«, der ikke findes i den virkelige verden.
Jeppe Jakobsen (DF), 2017-01-27:
Når man nu som minister har slået sig rigtig stort op på, at vi skal gøre noget godt for familielivet, og at vi skal indføre mere rådgivning, sådan at vi undgår flere brudte familier, er det så ikke i naturlig forlængelse deraf at sige, at man, hvis sådan en rådgivningssamtale nu går galt en enkelt dag, ikke bare lige kan fare hjem og sætte sig ved computeren, hive en NemID frem og lade sig skille?
Ole Birk Olesen (LA), 2022-09-15:
Hvad synes Radikale Venstre om, at man ud fra en retssikkerhedsmæssig betragtning med tilbagevirkende kraft siger til de mennesker: Ja, I troede, at I investerede på dette lovgrundlag, men nu laver vi lovgivningen om med tilbagevirkende kraft?
Kaare Dybvad Bek (S), 2023-02-08:
Nu ser vi vigtige europæiske lande, som begynder at rejse de her problemstillinger i en række lande, plus f.eks. formanden for EPP-gruppen i Europa-Parlamentet, altså den største gruppe overhovedet i Europa-Parlamentet, en tysk konservativ, som også siger: Lad os nu få lavet det her center, lad os få løst problemerne en gang for alle.
Trine Torp (SF), 2021-12-03:
Endelig skal behandlingstilbuddene udvikles, så der kan komme større fokus på patientens egne mål og ønsker, flere tilbud med en traumebevidst tilgang, effektive medicinfri tilbud, bedre inddragelse af brugere og pårørende og sikring af valgmuligheder i behandling.
Kim Edberg Andersen (DD), 2024-10-10:
Det er jo helt fagnørdespecifikt, men intentionen er jo god, altså at man ikke kan slippe af sted med at sige, at man er i gang med at bekæmpe mus, og at man derfor ikke behøver at indberette det, når man faktisk er ved at bekæmpe dem, og derfor risikerer, at der opstår resistens i dem.
Lisbeth Bech Poulsen (SF), 2015-12-08:
Jeg synes, at ordføreren og jeg skal drikke en kop kaffe og tale lidt mere om den her gældsproblematik, for vi har i hvert fald fra SF's side nogle forslag, og de handler selvfølgelig ikke om, at skatteborgerne bare skal betale en gæld på 350 mia. kr., men lad det ligge for nu.
Jesper Petersen (S), 2018-03-13:
For regeringen kan jo ikke leve op til den offentlige vækst, som regeringen selv siger det er nødvendigt at have, hvis man skal kunne følge med befolkningsudviklingen, når det drejer sig om, at der kommer flere ældre og flere børn – oversat til dansk: Opgaverne vokser i forhold til at tage sig godt af de ældre, opgaverne vokser også, i forhold til at der bliver flere børn, som vi skal have nogle gode daginstitutioner til.
Poul Nødgaard (DF), 2006-10-26:
Jeg trækker bare én ting frem: Vil hr. Frank Aaen medgive mig, at hvis ikke Dansk Folkeparti havde været til stede i dette Folketing, havde 240.000 danske pensionister aldrig opnået den ældrecheck, der ikke skal kæmpes for længere ved de årlige finanslovforhandlinger, men som nu er indført i lovgivningen, sådan at ældrechecken tilkommer så og så mange mennesker efter de og de kriterier?
Kristian Thulesen Dahl (DF), 2003-10-10:
Det er jo soleklart. Det er selvfølgelig et grundlag, der fuldt og helt anerkender, at befolkningen har sagt nej, og det betyder selvfølgelig også, at Danmark ikke er med i den politiske udvikling, der fører frem til den her statsdannelse i EU, fordi vi har sagt klokkeklart, at hvis vi skal vælge imellem et EU med en forfatning, altså en egentlig statsdannelse i EU, og et frit Danmark, så er valget jo nemt for os. Men vi ved jo også godt, at det ikke er sådan, at man går fra den ene side af lokalet til den anden side af lokalet; der er jo en forhandlingsproces, og der er selvfølgelig en masse ting, der skal afklares, for vi har jo relationer med vores nabolande, og det vil vi selvfølgelig også have efter et nej.
Kim Behnke (FRI), 2000-04-13:
Men vi er også nødt til at åbne for øget konkurrence, for den øgede konkurrence kan være med til at give lavere priser for forbrugerne. Indtil videre er vi nået til endnu en akt i en lang forestilling, og vi tror ikke i Frihed 2000, at det lovforslag, der nu ligger her, og som vi naturligvis fuldt ud støtter, er sidste akt.
Ole Stavad (S), 2000-11-09:
Hvis det er sådan, at man vil noget som det, det fremgår at forslagsstillerne vil, så er man nødt til at forholde sig til den kendsgerning, at det at forsøge at lave de afgrænsninger og opdelinger, som man lægger op til her, ikke er gørligt, ikke er muligt.
Ulla Sandbæk (ALT), 2015-10-21:
Det ene er fra Dansk Retspolitisk Forening, som gør opmærksom på, at det kan være afgørende for en succesfuld, målrettet lovgivning, som lovforslaget jo tilsigter, at konkrete tiltag mod radikalisering og eksklusion ikke i sig selv fra starten ekskluderer, men tværtimod inkluderer inddragelsen af centrale aktører som f.eks. religiøse personer og autoriteter, hvis det skønnes nyttigt og borgeren er indforstået hermed.
Nikolaj Villumsen (EL), 2014-05-13:
Derfor vil jeg bare gerne anfægte det synspunkt, som fremføres af Det Radikale Venstre og alle de partier, som siger, at de er positive over for den her bankunion – uden at ville turde love danskerne en folkeafstemning om den – nemlig at statskasserne ikke kommer til at betale for en fremtidig krise.
Christian H. Hansen (DF), 2005-03-04:
Så vil jeg også sige, at debatten indtil nu har været lidt interessant for os, netop fordi Venstre var inde på, at det her med naturoaser – der blev Skjern Å nævnt, og at der kunne ligge noget derinde i midten – var man villig til at se på i lovgivningsarbejdet under udvalgsbehandlingen.
Keld Albrechtsen (EL), 2003-04-02:
Man benytter sig af udtrykket forsigtighedsprincippet, og når man så har skrevet ordet forsigtighedsprincippet, er det jo næsten vanskeligt at forestille sig, at en ordfører skulle gå herop og formaste sig til at sætte spørgsmålstegn ved en sådant lovforslag og så slippe godt fra det.
Villy Søvndal (SF), 2013-05-21:
Den seneste våbenhvile mellem Israel og Hamas fra november 2012 holder nogenlunde, men fuld sikkerhed for Israel og nødvendigheden af en samlet palæstinensisk partner bag en fredsløsning fordrer, at der finder en palæstinensisk forsoning sted, fordi en endelig fredsaftale må omfatte alle palæstinensere og hele det palæstinensiske territorium, og fordi det er på tide, at et samlet Palæstina overholder demokratiske valg til præsidentembedet og parlamentet.
Theresa Scavenius (UFG), 2024-05-21:
Så jeg kunne godt tænke mig, at ordføreren, når ordføreren nu taler meget om magtens tredeling, måske vil forholde sig til den kritik, der er af vores system, hvor vi netop kan have en ordfører, som nogle gange repræsenterer et parti, som er i regeringen, og som også repræsenterer et parti, hvor borgerne har valgt ordføreren ind i Folketinget.
Kim Christiansen (DF), 2018-02-20:
Jeg synes, det er vigtigt, at vi får det penslet ud under udvalgsbehandlingen, så vi har et fuldstændigt overblik over de økonomiske, men også andre konsekvenser, som det her forslag har for de implicerede Når det så er sagt, går vi selvfølgelig også i Dansk Folkeparti op i, at vi har maksimal sikkerhed på de områder.
Per Stig Møller (KF), 2011-05-25:
Og jeg kan ydermere give yderligere breaking news til fru Pernille Frahm: I går havde jeg møde med direktøren for direktoratet for digitalisering i Kommissionen, og vi var enige om, at det var vigtigt på europæisk niveau, for det er ikke bare i Danmark, de små biografer har det problem, det er i mange EU-lande.
Ole Sohn (SF), 2004-03-09:
Det eneste, der sker, er, at man præmierer den kommune, som vil løfte og forbedre servicen over for sine borgere, ved at sige: Forbedrer I servicen i ældreplejen, skoler, daginstitutioner og lignende, så får I forøget jeres bloktilskud med 100.000 kr. for hver ekstra person, I ansætter.
Pernille Skipper (EL), 2018-11-13:
Mange af sagerne her, som jeg snakker om, bliver senere ændret i retssystemet, og domstolene får det ligesom til at passe ind under den del af voldtægtsbestemmelsen, der handler om at være ude af stand til at sige fra, men det ændrer ikke på, at loven i dag siger, at hun skal sige fra, hvis hun kan.
Karina Lorentzen Dehnhardt (SF), 2025-04-11:
Derfor opfordrer vi i SF til, at man enten skriver eksplicit ind i lovforslaget, at en stærk kundeautentifikation ved køb ikke giver sælgeren carte blanche til at kræve stærk kundeautentifikation ved fortrydelse, eller at man i implementeringen sikrer, at loven fortolkes på en måde, der ikke pålægger forbrugerne unødigt besvær ved brug af deres fortrydelsesret.
Tina Nedergaard (V), 2010-12-08:
Det hænder også på andre områder, og det er jo i orden, men det ændrer ikke ved, at fru Christine Antorini må forholde sig til, at et folkevalgt led, som er lige så anerkendt, som vi har al mulig grund til at have lige så stor tillid til som Christiansborg, udtrykkeligt ønsker større frihedsgrader for at skabe en bedre folkeskole for eleverne.
Kristian Hegaard (RV), 2020-11-26:
Lad mig bare konstatere, at hvis der var så stor efterspørgsel på den foreslåede mærkningsordning, som forslagsstillerne foreslår her, så tænker jeg og Radikale Venstre, at de frie markedskræfter ville lave en sådan mærkning af sig selv.
Per Clausen (EL), 2009-04-28:
Det er selvfølgelig også vigtigt, men jeg synes nu alligevel, at hvis man kigger på de høringssvar, som f.eks. Forbrugerrådet, Danske Ølentusiaster og også Dansk Retursystem er kommet med i forskellige sammenhænge, er det forholdsvis entydigt fra deres side, at de faktisk har det synspunkt, at en forhøjelse af pantsatsen vil virke positivt, således at genanvendelsen øges.
Gitte Lillelund Bech (V), 2004-04-21:
Vi ved allerede nu, at sprogstimulering af tosprogede børn i førskolealderen har en stor effekt på børnenes danskkundskaber og gør det muligt for dem at begynde i skole med alderssvarende danskkundskaber ligesom deres etsprogede klassekammerater.
Lars Løkke Rasmussen (M), 2023-03-28:
Det er rigtigt, at der ikke er noget stort frit råderum til politiske prioriteringer nu, men det er jo, fordi der er en lille smule tv-køkken over det i den forstand, at en stor del af året er gået og mange af ingredienserne er forberedt på forhånd, bl.a. den store Ukrainefond, vi har lavet i fællesskab, og akuthandleplanen, som skal løse vores sundhedsvæsen, og som De Konservative heller ikke er imod.
Jan Petersen (S), 1999-05-18:
Med det eksempel vil jeg sige, at nu skal vi behandle en betænkning over ændringer i forretningsordenen, hvor vi som hovedsag får bekræftet, at vi har ganske mange instrumenter som folketingsmedlemmer, der kan bidrage til, at vi som folketingsmedlemmer og Folketinget under ét kan medvirke til, at vi får en høj grad af lovkvalitet og kvalitet i vores arbejde, og at vi også kan gøre det med betydelig vægt på åbenhed.
Peter Kofod Poulsen (DF), 2017-05-03:
Det faldt mig for brystet, fordi det jo som et frit demokrati, Danmark og mange andre lande, er os, politikerne, flertallet, der træffer beslutningerne om, hvordan vores samfund skal indrettes, og så lægger vi os ikke fladt ned for alle mulige vanvittige mennesker ude i verden, der vil gøre os ondt, der vil slå civile uskyldige ihjel.
Rune Lund (EL), 2007-02-20:
Men på længere sigt mener jeg også – og det mener jeg egentlig også burde være Det Konservative Folkepartis opgave – at man simpelt hen bør kæmpe for at ændre den meget snæversynede retspraksis, der er i EF-Domstolen, og det kan sådan et forslag her jo også hjælpe med til.
Lene Espersen (KF), 2004-05-06:
Jeg mener rent faktisk også, at vi gennem fordeling af de penge, vi har til rådighed, har sikret en effektiv og kompetent opgavevaretagelse i Datatilsynet, men man kan naturligvis altid mene, som forslagsstillerne gør, at bestemte områder skal opprioriteres yderligere. Her må jeg imidlertid vende tilbage til den problemstilling, som vi var inde på, da vi så sent som i marts måned drøftede et konfliktråd her i Tinget.
Bjarne Corydon (S), 2013-12-18:
Altså, fru Tina Nedergaard kommer jo fra et parti med en lang række holdninger, som man ganske vist ikke altid ønsker at konkretisere, og i hele det bagkatalog af holdninger er der jo ikke et eneste element, som vi ikke allerede i forvejen havde erklæret os enig i og aftalt med Venstre at gennemføre.
Keld Albrechtsen (EL), 2004-03-31:
Jeg synes altså, det er bemærkelsesværdigt, at Konkurrencestyrelsen åbenbart kan råde over lovgivningsmagten og stille betingelser i forbindelse med dette køb, som forudsætter Folketingets medvirken i form af lovgivning, bl.a. et storebæltskabel.
Pia Christmas-Møller (KF), 1999-02-11:
Trods de mange hårde ord fra Enhedslisten i dag har Enhedslisten valgt at frede regeringen fortsat, men hr. Frank Aaen gav dog en lille smule nyt i sit indlæg her tidligere, idet han sagde, at hvis regeringen fortsatte, som den var begyndt, ville Enhedslisten ikke støtte regeringen.
Margrethe Vestager (RV), 2007-03-13:
Det synes jeg er vigtigt, men det er vigtigt, at det bliver sagt og gjort klart, at det er det, det går ud på, så vi ikke får en gruppe meget frustrerede unge, som tror, det betyder, at alle døre åbner sig, og at de kan få en hel masse ting, som de i virkeligheden ikke kan få.
Jesper Petersen (S), 2024-12-12:
Der synes jeg egentlig bare, det ville være forfriskende at få Dansk Folkepartis bekræftelse af, at den billigste strøm, vi i Danmark kan lave i dag, er vedvarende energi – at de forhold, vi har for vindenergi og solenergi er sådan, at der er utrolig gode vilkår og dermed også billige priser for forbrugerne.
Line Barfod (EL), 2004-11-30:
Det er jo meget sigende, at når man er ved magten, har man ikke lyst til, at andre skal kunne udfordre magten, man har ikke lyst til, at folket får mulighed for at stille spørgsmål, får en mulighed for at diskutere og måske endda får en mulighed for at vælte dem, der er ved magten, undtagen hvert fjerde år.
Carsten Bo Jensen (S), 2003-04-10:
Hvis nu Venstre gerne vil det hele - det er faktisk det, jeg hører fru Inge-Lene Ebdrup sige - og hvis Venstre dybest set er enig i alt det, der kan gøre det mere frit og positivt for lejerne i dette land - det er det, jeg også hører Venstres ordfører sige - hvorfor i alverden kan Venstre så ikke støtte det forslag, der ligger her?
Lars Løkke Rasmussen (V), 2003-01-28:
Det er altså min intention at bede Sundhedsstyrelsen om at iværksætte det arbejde, jeg her har omtalt, og jeg har en forventning om, at jeg vil kunne oversende Sundhedsstyrelsens forslag til sådanne retningslinjer til Folketingets Sundhedsudvalg til maj i år, så vi på den baggrund til efteråret kan vurdere, hvorledes en brancheregistreret registreringsordning kan sættes i værk. Jeg kan altså tilslutte mig, at der arbejdes videre med det, der er hovedintentionen i beslutningsforslaget, nemlig at skabe en branchebaseret registreringsordning, som bevirker, at brugerne, der søger alternativ behandling, får et lidt klarere landskab at vandre rundt i.
Lars Boje Mathiesen (UFG), 2023-12-13:
Så når partierne spørger, hvad de havde at miste, når der nu allerede var et flertal, så er svaret simpelt: Deres integritet. Så når Folketinget i morgen skal stemme, vil der være én og kun én borgerlig politiker, der stemmer imod, at staten skal være større, der vil være én og kun én borgerlig politiker, som stemmer imod, at vi skal sende endnu flere milliarder til korrupte lande i Afrika, og der vil være én og kun én borgerlig politiker, som ikke er blevet en del af det klassiske politiske teater, hvor man siger ét til danskerne for derefter bag murene at gøre noget andet, som man tror er den korteste vej til ministerbilerne.
Lars Løkke Rasmussen (V), 2008-12-10:
Bundlinjen er jo, at en egentlig kreditklemme truer, hvor gode, solide erhvervsprojekter ikke kan belånes, hvor danskere med gode solide job, der ønsker at erhverve en ny bolig, er i risikozonen for ikke at kunne få et nyt boligkøb belånt.
Anni Matthiesen (V), 2025-02-20:
Der vil jeg egentlig kort sige nej, for jeg går da virkelig ud fra, at uanset hvilken kommune der går i gang med det her, har de medarbejdere, der sidder rundtomkring på de tekniske afdelinger, selvfølgelig styr på, hvad det er, de skal leve op til, bl.a. i forhold til adgangen for handicappede.